झापा,३१ साउन । नेपाल कम्युनिष्ट पार्टी (नेकपा) को झापा जिल्ला कमिटी निर्माणमा सहमति जुटेको छ । पूर्व एमाले र माओवादी केन्द्रवीच पार्टी एकीकरण भएपछि केन्द्रको निर्देशन अनुसार झापा जिल्ला कमिटी निर्माणमा सहमति भएको हो । साउन २८–३० सम्म काठमाडौंको गौशालामा सम्पन्न ती कार्यदलको बैठकले सो निर्णय गरेको हो ।
अव नेकपा जिल्ला कमिटी १७५ सदस्यीय बनाइने भएको छ । पार्टी केन्द्रले तोकेको कार्यदलमा रहेका चारजना नेताहरु रविन कोइराला, झलकसिंह दर्लामी, चिन्तन पाठक र विजय साम्पाङ सम्मिलित बैठकले सो निर्णय गरेको हो । कार्यदलले चारवटा प्रस्तावहरुमाथि छलफल गरी निष्कर्ष निकालिएको जनाइएको छ ।
बैठकले तत्कालीन नेकपा एमालेका तर्फबाट १०५ जना र माओवादी केन्द्रका तर्फबाट ७० जना सहभागी गराएर जिल्ला कमिटी गठन गरिने निर्णय भएको पार्टीका केन्द्रीय सदस्य रविन कोइरालाले जनकारी दिए ।
यसैगरी एमाले कार्यालयलाई अब पार्टीको जिल्ला कार्यालय बनाइने भएको छ । पार्टीका जनवर्गीय संगठनहरु, मोर्चा, विभाग र प्रतिष्ठानहरु माओवादी केन्द्रको दमकमा रहेको कार्यालयमा रहने निर्णय भएको जनाइएको छ ।
बागलुङ । नेपाल कम्युनिष्ट पार्टी (नेकपा)का स्थायी कमिटी सदस्य जनार्दन शर्माले राष्ट्रिय गौरवका आयोजनामा स्थानीय तहले नै अनुगमन गर्नुपर्नेमा जोड दिनुभएको छ । मध्यपहाडी लोकमार्गको अनुगमनका क्रममा बागलुङ आउनुभएका उहाँले राष्ट्रिय गौरवका आयोजनाले पहिलो फाइदा...